נבחרת ישראל בכדורסל עד גיל 20

[[יותם הלפרין, נבחר ל"חמישיית הטורניר" באליפות אירופה לנבחרות עד גיל 20, 2004]]
[[מולי קצורין, מאמנה הראשון של נבחרת העתודה]]
[[יניב גרין, מכוכבי נבחרת העתודה של 2000–2001]]
נבחרת ישראל בכדורסל עד גיל 20 היא נבחרת כדורסלנים ישראלית שגילם אינו עולה על 20 (בעבר גם עד גיל 21 או עד גיל 22, בהתאם לתקנון הטורניר בו היא השתתפה). הנבחרת השתתפה בכל אליפויות אירופה שנערכו, מאז הוחל בקיום טורנירים אלה ב-1992, וכן ב-3 מבין 4 אליפויות העולם שנערכו. ההישג הגדול ביותר של הנבחרת הייתה פעמיים זכייה באליפות אירופה, בשנים 2018 ובשנת 2019, מלבד זאת, זכתה הנבחרת 4 פעמים במקום השני באליפות אירופה, בשנים 2000, 2004, 2017 ו-2023. בנוסף היא השלישית בהיסטוריה שהעפילה ל-3 גמרים רצופים מ-2017 עד 2019 והשנייה בהיסטוריה שזכתה שנתיים ברציפות (2018, 2019). באליפות העולם, ההישג הטוב ביותר היה המקום השביעי ב-2001.

==היסטוריה==
נבחרת העתודה הראשונה של ישראל הוקמה לקראת אליפות אירופה הראשונה לנבחרות עד גיל 22, שנערכה באתונה ב-1992. את הנבחרת אימן מולי קצורין, ובשורותיה שיחקו, בין היתר, דורון שפר וגיא גודס. היא העפילה לשלב חצי הגמר, וסיימה במקום הרביעי לאחר הפסד לנבחרת צרפת. בזכות הישג זה השתתפה הנבחרת באליפות העולם שנערכה ב-1993 בספרד, בה סיימה במקום התשיעי. ב-1994 אימן את הנבחרת אפי בירנבוים, ובשורותיה שיחקו גם שפר, עודד קטש וגור שלף. באליפות אירופה שנערכה בסלובניה סיימה במקום החמישי.

באליפות אירופה שנערכה בטורקיה ב-1996 אימן את הנבחרת פיני גרשון. עודד קטש היה השחקן הבולט עם 18.7 נקודות למשחק (שלישי בטורניר כולו) ו-3.4 אסיסטים למשחק (רביעי בטורניר כולו), ולצדו שיחקו גם שלף, מאיר טפירו וארז מרקוביץ'. הנבחרת סיימה במקום התשיעי, שלא הספיק לה כדי ליטול חלק באליפות העולם שנערכה באוסטרליה ב-1997.

באליפות אירופה שנערכה ב-1998 בטרפאני נעדרה הנבחרת את הכוכבים הגדולים ששיחקו בשורותיה באליפויות הקודמות. השחקנים הבולטים היו אלון שטיין, גיא זנו, עידו קוז'יקרו וגילי מוסינזון, ואימן אותה אלי קנטי. היא סיימה במקום העשירי.

הנבחרת של השנים 2001-2000 הגיעה להישגים גבוהים ביותר. את המושכות נטל יורם חרוש, השחקנים הבולטים היו טל בורשטיין, יניב גרין ואורי יצחקי, ובשורותיה שיחקו גם אפיק נסים, שחר גורדון, משה מזרחי, ארז כץ, איציק אוחנון ואיתי לב. אליפות אירופה נערכה ב-2000 באוחריד, ולראשונה כללה נבחרות שגיל שחקניהן הוגבל ל-21. בחצי הגמר ניצחה את נבחרת ספרד שבשורותיה שיחקו שחקנים כפאו גאסול וחוסה קלדרון, ונחשבה המועמדת לזכות באליפות, בתוצאה 65–69. במשחק הגמר הפסידה לנבחרת סלובניה (בשורותיה שיחקו סאני בצ'ירוביץ' ובושטיאן נכבאר) במשחק שהוכרע בדקות הסיום בתוצאה 65–66, והסתפקה במדליית הכסף.

ב-2001 השתתפה הנבחרת באליפות העולם שנערכה ביפן. בשלב הבתים דורגה במקום השני, לאחר ניצחונות על נבחרותיהן של ארגנטינה וקרואטיה והפסד בודד לנבחרת ארצות הברית, אך הפסידה במפתיע ברבע הגמר לנבחרת הרפובליקה הדומיניקנית וסיימה במקום השביעי. רבים משחקני הנבחרת הצטרפו להפועל ירושלים בעקבות המאמן חרוש.

הנבחרת של 2002 לא הצליחה לשחזר את הישגיה של קודמתה. את הנבחרת אימן שרון דרוקר ובשורותיה שיחקו רביב לימונד, גיא פניני וערן יצחק. באליפות שנערכה בליטא סיימה הנבחרת במקום העשירי.

את הנבחרת של 2004 אימן אריק שיבק. האליפות נערכה בברנו, ובה הורד הגיל המרבי של הכדורסלנים ל-20. השחקנים הבולטים בשורות הנבחרת היו יותם הלפרין (שנבחר לחמישיית הטורניר וסיים אותו עם 20.4 נקודות למשחק, שני רק לקונסטנטינוס וסיליאידיס), רביב לימונד, ארז קוחנסקי ואנטון קזרנובסקי. בדרכה למשחק הגמר גברה הנבחרת על נבחרותיהן של סרביה ומונטנגרו ויוון, אך שוב נכנעה לנבחרתה של סלובניה, בתוצאה 61–66.

באליפות העולם שנערכה בארגנטינה ב-2005 הגיעה הנבחרת למקום העשירי. גם בטורניר זה כיכב הלפרין, כשהוכתר כמלך הסלים ונבחר לחמישיית הטורניר.

בשלוש אליפויות אירופה שנערכו בין 2005 ל-2007 אימן את הנבחרת יעקב ג'ינו. באליפות שנערכה בצ'כוב ב-2005 בלט ליאור אליהו, שקלע 18 נקודות בממוצע למשחק, שני רק לדאמיר מרקוטה. שחקנים בולטים נוספים בנבחרת היו קזרנובסקי, אבי בן-שימול ואלעד אליהו. הנבחרת סיימה במקום הרביעי.

באליפות שנערכה באיזמיר ב-2006 הגיעה הנבחרת להישג החלש בתולדותיה עד אז, כשסיימה במקום ה-12. בשורות הנבחרת בלטו ניצן חנוכי, יוני ניר ויוגב אוחיון.

באליפות שנערכה בנובה גוריצה ב-2007 כיכב עומרי כספי, שהיה שלישי בין הקלעים בטורניר, עם 17.9 נקודות בממוצע למשחק. לצידו בלטו גם אוחיון, אלישי כדיר וגל מקל, והנבחרת סיימה במקום השישי.

באליפות שנערכה בריגה ב-2008 אימן את הנבחרת אריאל בית הלחמי. בשורות הנבחרת בלטו שון דניאל, אנטון שוטבין, גל מקל וערן אסנטי, והיא סיימה במקום העשירי.

בית הלחמי המשיך לאמן את הנבחרת גם באליפות שנערכה ברודוס ב-2009, וגם דניאל ושוטבין שיחקו במסגרת זו, לצדו של יחזקאל סקוורר. באליפות זו השיגה הנבחרת ניצחון בודד על נבחרת בלגיה, ולראשונה בתולדותיה ירדה לדרג ב'.

הנבחרת השתתפה באליפות אירופה דרג ב' שנערכה באוסטריה ב-2010. היא סיימה במקום החמישי, ולא הצליחה לחזור לדרג א'. בשורות הנבחרת בלט בטורניר זה ג'ייק כהן, שהיה הקלע המצטיין בטורניר כולו, עם ממוצע של 20.0 נקודות למשחק.

באליפות אירופה לשנת 2011 אימן את הנבחרת גיא גודס. את הטורניר סיימה הנבחרת במקום ה-11 ונותרה בדרג ב'.

ב-2012 שב שרון דרוקר לאמן את הנבחרת. תחת הדרכתו סיימה הנבחרת את אליפות אירופה דרג ב' שנערכה בסופיה במקום השלישי שהקנה לה חזרה לדרג א'. בר טימור הוביל את קלעי הנבחרת בטורניר, היה מוסר האסיסטים הטוב ביותר שלה (ודורג שלישי בטורניר כולו, עם 4.6 בממוצע למשחק) והחוטף המצטיין בשורותיה.

בשנת 2013 שבה הנבחרת להשתתף באליפות אירופה דרג א', לאחר ארבע שנים. בטורניר, שנערך בטאלין, סיימה הנבחרת במקום ה-15. איגור קולשוב קלע 12 נקודות בממוצע לזכותה של הנבחרת, והיה קלע העונשין המצטיין בטורניר (93.5%). תום מעיין מסר 5.6 אסיסטים בממוצע, ודורג במקום השני בטורניר.

באליפות אירופה שנערכה בכרתים בשנת 2014 הצליחה הנבחרת להעפיל לשלב רבע הגמר לראשונה מזה 7 שנים, והיא סיימה במקום השביעי. רפי מנקו היה השחקן הבולט במדי הנבחרת, עם 14.4 נקודות ו-6 ריבאונדים בממוצע למשחק. נאור שרון מסר 5.9 אסיסטים בממוצע למשחק, ודורג שני בטורניר, ואדם אריאל דורג שני באחוזי קליעה ל-3 (56.8%).

באליפות אירופה שנערכה ב-2015 בליניאנו סביאדורו שבאיטליה, אימן את הנבחרת דן שמיר, והיא סיימה במקום העשירי. נאור שרון היה השחקן הבולט בנבחרת. הוא קלע 13 נקודות בממוצע למשחק ומסר 3.4 אסיסטים, אך גם הוביל את הטורניר כולו באיבודי כדור, עם 4.2 בממוצע למשחק. לצדו בלטו גם עידן זלמנסון ואיתי שגב.

באליפות אירופה שנערכה ב-2016 בהלסינקי סיימה הנבחרת במקום ה-12. דניאל קופרברג ותמיר בלאט היו השחקנים הבולטים בנבחרת כאשר קופרברג קלע 15.1 נקודות ולקח 6 ריבאונדים בממוצע למשחק. בלאט קלע 13.1 נקודות ומסר 6.4 אסיסטים בממוצע למשחק. לצדם בלט גם אור לאומי עם 12 נקודות בממוצע למשחק.

בינואר 2017 מונה עודד קטש למאמן הנבחרת במקומו של שמיר שעבר לתפקיד עוזר המאמן בנבחרת הבוגרים.

ב-2017 באליפות אירופה שנערכה ביוון העפילה נבחרת ישראל לראשונה מזה 13 שנים למשחק הגמר, שבו הפסידה מול נבחרת יוון. תמיר בלאט הצטיין כשסיים עם ממוצע של 9.3 אסיסטים למשחק, ממוצע האסיסטים הגבוה בטורניר, הוא גם סיים במקום השני הכללי בטורניר במדד היעילות ונבחר לחמישיית הטורניר. יובל זוסמן סיים את הטורניר בממוצע של 16.3 נקודות למשחק, במקום החמישי הכללי בטורניר.

באליפות אירופה בכדורסל עד גיל 20 2018 שנערכה בגרמניה, הנבחרת, תחת הדרכתו של אריאל בית הלחמי, זכתה לראשונה במדליית הזהב לאחר ניצחון בגמר על נבחרת קרואטיה בתוצאה 80:66. דני אבדיה נבחר לחמישיית הטורניר יחד עם יובל זוסמן, שגם נבחר ל-MVP של האליפות.

ב-2019 התקיימה אליפות אירופה בישראל, ובה זכתה נבחרת ישראל. ים מדר נבחר לחמישיית הטורניר יחד עם דני אבדיה, שנבחר ל-MVP של האליפות. בינואר 2020 מינתה הוועדה המיקצועית של איגוד הכדורסל את גיא גודס למאמן הנבחרת. ליטא יועדה לארח את אליפות אירופה ב-2020 אך הטורניר בוטל, עקב מגפת הקורונה בליטא. גם הטורניר שלאחריו, אליפות אירופה לשנת 2021, בוטל אף הוא בשל מגפת הקורונה העולמית, והוחלף בטורניר הצ'לנג'רס . נבחרת ישראל השתתפה בבית שמשחקיו נערכו ביוון וסיימה את הטורניר עם מאזן של שלושה ניצחונות ושני הפסדים.

באליפות אירופה עד גיל 20 2022 העפילה לשלב חצי הגמר, בו הפסידה לנבחרת ספרד ולבסוף סיימה רביעית לאחר הפסד לנבחרת מונטנגרו.

באליפות אירופה בכדורסל עד גיל 20 2023 הגיעה עד לגמר, בו הפסידה לנבחרת צרפת וסיימה שנייה.<ref></ref>

==הישגים לפי טורניר==
לפי [http://archive.fiba.com/pages/eng/fa/p/search.html מידע וסטטיסטיקות], בארכיון אתר פיב"א:

===אליפות אירופה עד גיל 20 (דרג א')===
{| class="wikitable"
|- align=center
!| שנה !!| מיקום !!width=35px| !!width=35px| !!width=35px| !!| מאמן
|- align=center bgcolor=
|align=center| 1992
|4||7||4||3||מולי קצורין
|- align=center bgcolor=
|align=center| 1994
|5||7||4||3||אפי בירנבוים
|- align=center bgcolor=
|align=center| 1996
|9||7||4||3||פיני גרשון
|- align=center bgcolor=
|align=center| 1998
|10||7||2||5||אלי קנטי
|- align=center bgcolor=silver
|align=center| 2000
|8||5||3||יורם חרוש
|- align=center bgcolor=
|align=center| 2002
|10||7||1||6||שרון דרוקר
|- align=center bgcolor=silver
|align=center| 2004
|8||5||3||אריק שיבק
|- align=center bgcolor=
|align=center| 2006
|12||8||4||4||יעקב ג'ינו
|- align=center bgcolor=
|align=center| 2007
|6||8||5||3||יעקב ג'ינו
|- align=center bgcolor=
|align=center| 2008
|10||8||2||6||אריאל בית הלחמי
|- align=center bgcolor=
|align=center| 2009
|15||6||1||5||אריאל בית הלחמי
|- align=center bgcolor=
|align=center| 2010
|colspan=4; rowspan=3|השתתפה בדרג ב||יעקב ג'ינו
|- align=center bgcolor=
|align=center| 2011
||גיא גודס
|- align=center bgcolor=
|align=center| 2012
||שרון דרוקר
|- align=center bgcolor=
|align=center| 2013
|15||9||4||5||שרון דרוקר
|- align=center bgcolor=
|align=center| 2014
|7||10||5||5||שרון דרוקר
|- align=center bgcolor=
|align=center| 2015
|10||9||4||5||דן שמיר
|- align=center bgcolor=
|align=center| 2016
|12||7||3||4||דן שמיר
|- align=center bgcolor=silver
|align=center| 2017
|7||6||1||עודד קטש
|- align=center bgcolor=gold
|align=center| 2018
|7||6||1||אריאל בית הלחמי
|- align=center bgcolor=gold
|align=center| 2019
|7||6||1||אריאל בית הלחמי
|- align=center bgcolor=
|align=center| 2020
|colspan=4|בוטל עקב מגפת הקורונה בליטא||גיא גודס
|- align=center bgcolor=
|align=center| 2021
|colspan=4|בוטל עקב מגפת הקורונה העולמית;הוחלף ב-טורניר הצ'לנג'רס ||אריאל בית הלחמי
|- align=center bgcolor=
|align=center| 2022
|4||7||4||3||אורן אהרוני
|- align=center bgcolor=silver
|align=center| 2023
|7||4||3||אלעד חסין
|- align=center
|align=center| 2024
|10||7||4||3||אלעד חסין
|}

===אליפות העולם עד גיל 21 (הטורניר בוטל)===
{| class="wikitable"
|- align=center
!| שנה !!| מיקום !!width=35px| !!width=35px| !!width=35px| !!| מאמן
|- align=center bgcolor=
|align=center| 1993
|9||7||4||3||מולי קצורין
|- align=center bgcolor=
|align=center| 2001
|7||8||5||3||יורם חרוש
|- align=center bgcolor=
|align=center| 2005
|10||7||2||5||אריק שיבק
|}
</div>

==סגל הנבחרת ==
סגל נבחרת העתודה לאליפות אירופה בכדורסל עד גיל 20 2024 שנערכת בפולין:

==ראו גם==
*נבחרת ישראל בכדורסל (בוגרים)

==קישורים חיצוניים==
* [http://ibasketball.co.il/national-teams/tournament/3021 נבחרת העתודה] באתר איגוד הכדורסל בישראל
* 
* 
* [https://www.israelhayom.co.il/sport/article/14388454 אנחנו זן נדיר: כיצד נבחרת ישראל הפכה ל"אימפריה עד גיל 20"?], באתר ישראל היום, 14 ביולי 2023
* 

==הערות שוליים==

כדורסל, עתודה
כדורסל, עתודה
קטגוריה:ישראל: כדורסל
ישראל